Vallensbæk Stationstorv

Nyhedsbrev nr. 16 25. august 2017

**Kære beboere, Vallensbæk Stationstorv 3**

Vi har igen samlet information og orientering. Denne gang handler det mest om aktiviteter i fælleslokalet og beboer orientering.

De næste par uger skulle der gerne ske en hel masse i og omkring Vallensbæk Stationstorv med hensyn til mangelafhjælpning, som det fremgik af brev fra byggechef Michael Nielsen-Elgaard.

Her kommer først orientering om aktiviteter i fælleslokalet og andre aktiviteter, som jeg ved I har ventet på. Det har taget mig lidt tid, at få skrevet nedenstående.

**Aktiviteter i fælleslokalet og andre aktiviteter**

I Nyhedsbrev nr. 14 lovede vi at komme med orientering om fællesaktiviteter.

Som I husker, så kom der ved Sct. Hans festen en hel masse forslag og ønsker til aktiviteter.

Jørgen har samlet ønskerne og lavet en oversigt delt op i flere grupper af forslag, som viser, at der er flest "stemmer" på gåture, bridge/whist, foto, oplevelser og hygge i fælleslokalet.

**Hvordan kommer vi videre ?**

Vi vil invitere de forskellige grupper af interesserede, som har fælles ønsker, fx gåture, for at gruppen kan tage en snak om, hvad de hver især ønsker.

Ud fra det laver gruppen et oplæg til, hvordan aktiviteten tænkes realiseret. Det kan være:

Hvor, hvornår og hvor ofte, skal det være hver uge?

Hvor mange ønsker at deltage?

Kræver aktiviteten specielt udstyr, fx. hvem skaffer spillekort?

og meget andet.

**Hvem bliver inviteret ?**

Vi inviterer hermed alle, som har afleveret en seddel med ønske eller forslag, samt alle interesserede til at møde op, høre mere og være med. Vi har planlagt følgende møder:

........................................................................................................................................................

**Tirsdag den 12. september kl. 13,00 - Motion**

Her skal vi tale om **gåture, vandreture, stavgang, cykelture**.

**Onsdag den 13. september kl. 10,00 - Spil**

Her skal vi tale om **bridge, whist, kort spil, kort klub, banko**.

**Fredag den 15. september kl. 10,00 - Foto**

Her skal vi tale om **foto**.

**Fredag den 15. september kl. 13,00 - Fælles oplevelser**

Her skal vi tale om oplevelser som fx. foredrag, natur, teater, biograf, koncert, ture i bil eller med tog, udflugter og meget andet.

..........................................................................................................................................................

Vi håber, at dine ønsker er med på et af ovenstående møder. Du er velkommen til flere møder.

Jørgen er tovholder på opstart af aktiviteterne, men det er meningen, at "aktiviteterne" derefter er selvstyrende.

Du er velkommen til at kontakte Jørgen på 20 29 45 25, hvis du vil vide mere.

**Fælleslokalet**

Indretning af fælleslokalet er næsten færdig, men lokalet kan allerede bruges, som det er. Måske har I bemærket, at der næsten dagligt er mødeaktivitet i lokalet. Udover afdelingsbestyrelsen, så er det fælleslokaleudvalget, som holder møder for at finde nogle regler for brug af lokalet, indkøb og meget andet. Marianne er tovholder og får assistance af Bente og Poul-Erik, 3S, Vibeke og Per, H 2. 1, Wivi og Per, C 3. 4, Laila, H 1. 2, Jan, C 2. 4.

Vi håber, at der snart kan blive "offentlig" adgang for alle beboere og fælles aktiviteter i lokalet. Der er en lille udfordring med nøgle eller brik, men det får vi løst på en eller anden måde.

**Orientering til beboerne om afdelingsbestyrelsesmøder**

I vedtægterne for Vallensbæk Boligselskab fremgår det, at beboerne har ret til at gøre sig bekendt med dagsorden. Det sker ved, at dagsorden udsendes pr. mail, fx som del af Nyhedsbrev, samtidig med indkaldelse til mødet. Print til beboere, som ikke har mail.

På dagsorden optages følgende faste punkter:

Godkendelse af referat fra sidste møde

Orientering fra formanden

Aktuelle punkter fremsendt til formanden

Næste møde

Eventuelt

Afdelingsbestyrelsen skal også sørge for, at der udarbejdes referat af møderne, og at disse referater gøres tilgængelige for afdelingens beboere senest 4 uger efter mødets afholdelse. Det sker ved, at referatet udsendes pr. mail, fx som del af Nyhedsbrev. Print til beboere, som ikke har mail.

På den måde får I mulighed for at følge afdelingsbestyrelsens arbejde og evt. komme med forslag til emner, som I ønsker vi drøfter på et afdelingsbestyrelsesmøde.

*Dagsorden for mødet den 31. august er vedhæftet*. Næste møde bliver den 14. september.

**Vinduespolering**

Der er flere beboere, som har aftale med Svend Mærsk om vinduespolering. Hvis du er interesseret, så er du velkommen til at kontakte Svend på 40 59 47 43. Det er Svend, som Ejendomskontoret bruger til vinduespolering og rengøring af vores fælleslokaler, når der er behov for det.

**Navneskilt**

Hvis du ikke har fået lavet et navneskilt endnu og gerne vil have hjælp hertil, så er Jens Clausager, 3G gerne behjælpelig hermed. Send en mail med navn, som du ønsker på skiltet til Clausager@jcl.dk, så klarer Jens opgaven.

På side 4 finder du en meddelelse fra Eva Elkjær om nogle møbler, som hun gerne vil sælge.

Venlig hilsen

|  |
| --- |
| Vallensbæk Stationstorv - Peder - Du kan også altid kontakte mig på 61 78 18 73. |
| I slutningen af september måned flytter jeg til Rosenlunden. Jeg har nogle møbler og andre ting, som jeg ikke har plads til i min nye lejlighed.  Jeg har følgende ting, som jeg gerne vil sælge.  Sort læderstol med fodskammel, ny pris kr. 1.500  Lys spisebord 160 x 80, ny pris kr. 1.500  Zanussi tørretumbler, ny pris ca. kr. 2.800  Gardiner i lejligheden, rullegardiner 160 x +++  TV ophæng til stor fladskærm.  Hvis du er interesseret eller kender nogen, som kunne have interesse i ovenstående, så er du velkommen til at komme forbi.  Eva Elkjær - 40 11 13 43  3A |